## Pravilnik o izmjeni Pravilnika o izboru osiguravajućeg društva i postupku zatvaranja osobnog računa

### NN 140/2009 (25.11.2009.), Pravilnik o izmjeni Pravilnika o izboru osiguravajućeg društva i postupku zatvaranja osobnog računa

SREDIŠNJI REGISTAR OSIGURANIKA

3435

Na temelju članka 50. stavka 5. i članka 51. stavka 4. Zakona o mirovinskim osiguravajućim društvima i isplati mirovina na temelju individualne kapitalizirane štednje (»Narodne novine« br. 106/99, 63/00 i 107/07), Upravno vijeće Središnjeg registra osiguranika na svojoj 80. sjednici, uz suglasnost Hrvatske agencije za nadzor financijskih usluga, donijelo je

PRAVILNIK

O IZMJENI PRAVILNIKA O IZBORU OSIGURAVAJUĆEG DRUŠTVA I POSTUPKU ZATVARANJA OSOBNOG RAČUNA

Članak 1.

U Pravilniku o izboru osiguravajućeg društva i postupku zatvaranja osobnog računa (»Narodne novine« broj: 126/07), članak 2. mijenja se i glasi:

»Izbor/promjena osiguravajućeg društva obavlja se prijavom Središnjem registru osiguranika (u daljnjem tekstu: REGOS).

Prijava se obavlja putem obrasca R-POD – »Prijava o izboru osiguravajućeg društva« (u daljnjem tekstu: obrazac R-POD) koji je sastavni dio ovog Pravilnika.«.

Članak 2.

Članak 3. mijenja se i glasi:

»Izbor/promjenu osiguravajućeg društva moguće je u jednom danu obaviti samo jednom.

Promjena izbora osiguravajućeg društva može se obaviti najkasnije u roku do petnaest dana od dana prvog izbora osiguravajućeg društva.«.

Članak 3.

U članku 4. stavku 2. riječi: »član fonda« zamijenjuju se riječima: »podnositelj prijave«.

U stavku 3. riječi: »članu fonda« zamijenjuju se riječima: »podnositelju prijave«.

Članak 4.

U članku 5. riječi: »za doznaku« brišu se, a iza riječi: »zatvara« dodaju se riječi: »da izvrši doznaku putem REGOS-a izabranom osiguravajućem društvu«.

U stavku 3. riječ: »društva« zamijenjuje se riječi: »društvu«.

Članak 5.

Ovaj Pravilnik objavit će se u »Narodnim novinama«, a stupa na snagu 1. siječnja 2010. godine.

Broj: 353-07-39508/002

Zagreb, 18. studenoga 2009.

Predsjednica
Upravnog vijeća
Vera Babić, v. r.

|  |
| --- |
| Obrazac R-POD |

SREDIŠNJI REGISTAR OSIGURANIKA

Broj: \_\_\_\_\_\_\_\_\_\_\_\_

PRIJAVA O IZBORU
OSIGURAVAJUĆEG DRUŠTVA

I. Podaci o članu OMF i osobnom računu koji se zatvara

|  |  |  |
| --- | --- | --- |
| 1. | IDENTIFIKACIJSKI BROJ |  |
| 2. | IME I PREZIME |  |
| 3. | BROJ OSOBNOG RAČUNA |  |
| 4. | OMF  (šifra i naziv) |  |

II. Podaci o ostvarivanju prava na mirovinu

|  |  |  |
| --- | --- | --- |
| 1. | DATUM OSTVARIVANJA PRAVA |  |
| 2. | DATUM RJEŠENJA |  |

III. Podaci o izabranom osiguravajućem društvu

|  |  |  |
| --- | --- | --- |
| 1. | ŠIFRA OSIGURAVAJUĆEG DRUŠTVA |  |
| 2. | NAZIV OSIGURAVAJUĆEG DRUŠTVA |  |

IV. Kontakt podaci

|  |  |  |
| --- | --- | --- |
| 1. | IDENTIFIKACIJSKI BROJ, IME I PREZIME/NAZIV  (korisnik mirovine, skrbnik, zastupnik, punomoćnik) |  |
| 2. | ADRESA  (poštanski broj, mjesto, ulica i kućni broj |  |
| 3. | TELEFON |  |
| 4. | E-MAIL |  |

Suglasan/suglasna sam da se podaci iz Prijave koriste u postupku ostvarivanja prava na mirovinu temeljem individualne kapitalizirane štednje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(PODNOSITELJ PRIJAVE)

DATUM PRIJAVE:

OVJERA SLUŽBENE OSOBE:

Pravilnik, NN 140/2009-3435